የህወሓት ማዕከላዊ ኮሚቴ እቅዱ ህዝቡን ባሳተፈና በተቀናጀ መንገድ እንዲፈፀም አቅጣጫ አስቀመጠ
የህዝባዊ ወያነ ሓርነት ትግራይ /ህወሓት/ ማዕከላዊ ኮሚቴ መደበኛ ስብሰባ የአምስት አመቱ የእድገትና ትራንስፎርሜሽን እቅድና የመልካም አስተዳደር ችግሮችን ለመፍታት ህዝቡን ባሳተፈና በተቀናጀ መንገድ እንዲፈፀም አቅጣጫ በማስቀምጥ ተጠናቀቀ፡፡ትናንት በመቀሌ ከተማ የተካሄደው የማእከላዊ ኮሚቴው መደበኛ ስብሰባ  በተያዘው የበጀት አመት በመንግስትና በድርጅት ሊከናወኑ በሚገባቸው ዝርዝር እቅዶች ላይ መክሯል፡፡እንዲሁም  በህብረተሰቡ የሚነሱትን የመልካም አስተዳደር ችግሮች  በአጭር፣ በመካከለኛና በረዥም  ጊዜ ለመፍታት የሚገባቸውን ጉዳዮች በዝርዝር በማየት የጊዜ ሰሌዳና የትግበራ አቅጣጫ አስቀምጧል።የመልካም አስተዳደር ችግሮችን ለመፍታት ህዝባዊ ማህበራት፣ በየደረጃው የሚገኙ  ምክር ቤቶች፣ የዴሞክራሲያዊ ተቋማትና መገናኛ ብዙሀን ሚና የላቀ መሆን እንዳለበትም አስምሮበታል፡፡በተለይ የሴቶች፣ የወጣቶችና የአርሶ አደሮች ማህበራት በሚነሱ የመልካም አስተዳደር ችግሮች የድርሻቸውን በመወጣት ለአባሎቻቸው ጥቅም እንዲቆሙ ማዕከላዊ ኮሚቴው ጥሪ አቅርቧል፡፡በየደረጃው የሚገኙ ምክር ቤቶችም አስፈፃሚውን በመቆጣጠርና የተሰጣቸው የህዝብ ውክልና በአግባቡ እንዲወጡ በማድረግ ችግሮችን ለመፍታት እቅጣጫ ተቀምጧል።የመገናኛ ብዙሀን ተቋማትና ባለሙያዎችም  ለልማት እንቅፋት የሆኑ መሰናክሎችን የሚያጋልጥ ጥልቀት ያለው ዘገባ በማቅረብ የኪራይ ሰብሳቢነት አስተሳሰብ ለመዋጋት  ከባድ ሀላፊነት እንደተጣለባቸው ማዕከላዊ ኮሚቴ ገልፀዋል።በትጥቅ ትግሉ በተለያዩ የመንግስትና የድርጅት ስራ የነበሩና አሁን በእድሜና በተለያዩ ምክንያት በጡረታ የተገለሉ  ታጋዮችም  የመልካም አስተዳደር ችግሮች በመዋጋት የድርሻቸውን እንዲወጡ  ዳግም የማደረጀት ስራ እንዲካሄድ ማዕከላዊ ኮሚቴው መግባባት ላይ ደርሷል።እንዲሁም በጀት ዓመቱ በገጠር ሁለንተናዊ ለውጥ  ለማስመዝገብ የተሟላ የልማት ሰራዊት ቁመና መገንባት የማስፈፀሚያ ስልት አደርጎ አስቀምጠዋል።በክልሉ  የሚገኙ ቱባ የተፈጥሮና ሰው ሰራሽ  መስህቦች  በአግባቡ ጥቅም ላይ እንዲውሉ ጥረት እንደሚደረገም ተመልክቷል፡፡በከተሞችም በጥቃቅንና አነስትኛ ተቋማት የሚፈጠረው የስራ እድል እድገት ተኮር መሆን እንዳለበትም ማዕከላዊ ኮሚቴው አቅጣጫ አስቀምጧል፡፡በገጠር  ምርትና ምርታማነትን ከመጨመር በተጨማሪ ለግብርና ምርት ማቀነባበሪያ ፋብሪያዎች ግብአትና ለውጭ ገበያ የሚሆኑ ምርቶች እንዲመረት የአምስት አመቱ ዋና የትኩረት አቅጣጫ መሆኑም ተገልጿ።የግብርና ምርቶች በብዛትና በጥራት ለማምረት ደግሞ በአርሶ አደሩ የተቋቋሙ የተለያዩ  የህብረት ስራ ማህበራት ዋና የማስፈፀሚያ ስልት ተደረገው እንዱሰረ  ማዕከላዊ ኮሚቴው ተወያይቷል፡፡ በየደረጃው የሚገኝ የድርጅቱ አባላት፣ የመንግስት ሰራተኞችና ህዝብ እቅዱን ለመፈጸም ከምንጊዜ የበለጠ ቁርጠኝነት እንደሚጠይቅ ማዕከላዊ ኮሚቴው ጥሪ አቅርቧል።ከጥቅምት መጀመሪያ ሳምንት ጀምሮ ደግሞ በዞንና በወረዳ የሚገኙ መካከለኛና ከፍተኛ የአመራር አባላት በወጣው የማስፈፀሚያ አቅጣጫና ስልት ተወያይቶ ወደ ትግበራ እንደሚገባም ተመልከቷል፡፡(ኢዜአ)